stanford-oval/wikipedia huggingface dataset:
ממשנתו של מאו דזה-דונג
תרגומים לעברית

מאו טסה טונג, תרגום: צפוני שומרון, כה אמר מאו, תל אביב: אסיה, 1967
מאו טסה טונג, תרגום: אורי ראפ, ממשנתו של מאו טסה טונג, תל אביב: עמיקם, 1967
אמרות היושב ראש מאו טסה טונג; עברית: ישעיהו לויט, תל אביב: טרקלין, 1967.
ראו גם

מאו דזה-דונג
קומוניזם
מאואיזם
אינדוקטרינציה
המשמרות האדומים
הספר האדום הקטן של התלמידים
הספר הירוק
רוחנמה
תעמולה קומוניסטית
חסידות סיגט

חסידות סיגט (בכתיב היידי נכתב "סיגעט" או "סיגוט") היא חצר חסידית שנוסדה במחצית השנייה של המאה ה-19 בעיר סיגט שבמחוז מרמורש. החסידות הייתה בעלת השפעה רבה בגליציה ובמזרח הונגריה עד שנות השואה. לאחר השואה התמזגה חסידות סיגט בחסידות סאטמר.
מאפייני החסידות

חסידות סיגט, שתקעה יתד בבירת מחוז מרמרוש, התאפיינה בהחמרה דתית, ובלוחמה בכל מה שמצטייר כאיום על המסורת הדתית הקיימת. מנהיגיה התנגדו בתוקף לתנועה הציונית, ללימודים חיצוניים ושינוי מהמנהגים והלבוש שהיו נהוגים בעבר. אדמו"רי החסידות שללו כל תמיכה במפלגות היהודיות, לרבות אגודת ישראל החרדית, ואף הסתייגו משיתוף פעולה עם המנהיגות האורתודוקסית הכלל הונגרית. האידאולוגיה של החסידות שאבה מתורתו של החתם סופר שקבע "חדש - אסור מן התורה" ומהחסידות הפולנית, ובעיקר מחסידות צאנז, שעם מנהיגיה היו לאדמו"רי סיגט, קשרי נישואין מסועפים.
החל מרבנותו של ה"ייטב לב" ועד השואה, שימשו ארבעה דורות ברציפות כרבני העיר סיגט. במהלך כהונתם, פרצו מספר מחלוקות בין חסידות סיגט לחסידות ויז'ניץ שאליה השתייכו רוב חסידי העיר והמחוז. לימים שככה המחלוקת כליל.
אדמו"רי החסידות

רבי יקותיאל יהודה טייטלבוים - מכונה ה"ייטב לב" על שם ספרו. נולד בשנת תקס"ח (1808).נישא לרחל בתו של רבי משה דוד אשכנזי, רב העיר בטולצ'וב, שלימים עלה לארץ ישראל ונפטר בצפת. שימש ברבנות בקהילת יהודי אוהעל, סטרופקוב (סלובקיה), גארליץ ודרוהוביץ'. משנת תרי"ח שימש כרב העיר סיגט. בתקופתו התחזקה החסידות בעיקר באזור מחוז מרמורש במזרח הונגריה (כיום ברומניה), אזור שהיה נתון בדרך כלל להשפעת חסידות ויז'ניץ. נפטר בו' באלול תרמ"ו ונטמן בבית העלמין בסיגט, שם נבנה "אוהל" על קברו וקברי צאצאיו.
רבי חנניה יום טוב ליפא טייטלבוים - נולד בו' בסיוון תקצ"ו (1836). נישא לבתו של רבי מנשה רובין מרופשיץ ובזיווג שני לבת דודו הרב יואל אשכנזי רבה של זלוטשוב, ממנה נולדו לו ילדיו. שימש כרב בעיר טעטש, ולאחר פטירת אביו שימש כרב העיר וכאדמו"ר בסיגט. גם בתקופתו התרחבה החסידות. התנגד בנחרצות לתנועה הציונית שהחלה להתפשט בימיו, התנגדות שעתידה לאפיין את צאצאיו וממשיכי דרכו. נפטר כ"ט שבט תרס"ד, ונקבר בסיגט. בניו המפורסמים היו – ממשיכו רבי חיים צבי טייטלבוים ורבי יואל טייטלבוים – לימים האדמו"ר מסאטמר. חתניו היו רבי חנוך העניך מסאסוב, הרב ניסן טייטלבוים ו (בזיווג שני) רבי חיים מאיר יחיאל מריינזשוב ורבי דוד מבוקווסק.
רבי חיים צבי טייטלבוים (תר"מ, 1880 - ו' בשבט תרפ"ו, 1926). נישא לברכה סימא בתו של רבי שלום אליעזר הלברשטאם האדמו"ר מראצפרט. שימש ברבנות מאז פטירת אביו בשנת תרס"ד. גם הוא כאביו וסבו שימש כאדמו"ר, רב ואב בית דין וראש ישיבה בסיגט. חיבר ספר שו"ת וחידושים על התורה, המועדים והתלמוד. בתקופתו פרצה סערה ומחלוקת בין חסידי סיגט לחסידי ויז'ניץ, על רקע איסוף הכספים לקופת רבי מאיר בעל הנס וספרות ענפה נכתבה מכל צד. נפטר באופן פתאומי בו' בשבט תרפ"ו, ואף הוא הובא לקבורה באוהל אבותיו בסיגט. אשתו נפטרה זמן קצר אחריו בהותירם יתומים צעירים. בתקופה זו גברה השפעת אחיו רבי יואל טייטלבוים ששימש כרב בקראלי בהונגריה, וחלק גדול מחסידי סיגט נהה אחריו.
רבי יקותיאל יהודה טייטלבוים (מכונה גם "זלמן לייב", תרע"ב, 1912 - כ"ה באייר תש"ד, 1944), היה בן 14 בפטירת אביו. התמנה לאדמו"ר בגיל צעיר. מילא את מקום אביו ברבנות  לאחר חתונתו. אשתו הראשונה הייתה רחל, בת דודו רבי יואל טייטלבוים. אשתו זו נפטרה בשנת תרצ"א (1931) לאחר שנה מנישואיו והוא נישא בשנית לבת דודתו רחל יוכבד, נכדת האדמו"ר מראצפרט. בגיל 32 נשלח עם בני קהילתו לאושוויץ, שם נספה עם כל בני משפחתו. אחיו, רבי משה טייטלבוים, שניצל מהשואה, חזר לסיגט לאחר המלחמה ושימש שם כרב עד נסיעתו לניו יורק בשנת תש"ז, שם כיהן כראש קהילה של אנשי סיגט. למעשה מאותה תקופה ראו עצמם חסידי סיגט שייכים לחסידות סאטמר שהתעצמה מאוד בניו יורק, בתקופת האדמו"ר רבי יואל טייטלבוים. עם פטירת האדמו"ר מסאטמר בשנת תשל"ט, קיבל על עצמו רבי משה טייטלבוים את תפקיד האדמו"ר מסאטמר, תפקיד אותו ממשיכים כיום שני בניו.
מצבת רבי יקותיאל יהודה טייטלבוים ואשתו בבית העלמין בסיגט
מצבת ר' חנניה יום טוב ליפא טייטלבוים בבית העלמין בסיגט
מצבת קברו של הרב משה טייטלבוים מייסד השושלת
רבי יקותיאל יהודה טייטלבוים (השני) מסיגט
ענפים נוספים בשושלת

מלבד אדמו"רי סיגט, צאצאים רבים של רבי משה מאויהל ושל רבי יקותיאל יהודה מסיגט שימשו ברבנות ובאדמו"רות בגאליציה ובהונגריה והיו מחותנים של אדמו"רים חשובים. כיום מכהנים בארצות הברית מצאצאי השושלת: רבי נחום אפרים אב"ד וואלווא ורבי אהרן אב"ד נירבאטור (שניהם עוסקים בתחום הכשרות ונחשבים למומחים בתחום) ורבי יעקב שלמה מייזליש מלימנוב. 
בישראל מכהן רבי אפרים דב מהוסאקוב. לפירוט נוסף ראו בדף השיחה.
לרבי אלעזר ניסן מדרוהוביטש היו שלושה בנים, רבי יקותיאל יהודה אבי שושלת סיגט, רבי שמואל רבה של גורליץ (-ט' בחשוון תרמ"ט, חתנו של רבי מנחם מנדל הורוביץ מסקאהל אחיינו של רבי נפתלי צבי הורוביץ) ורבי נחום צבי (חתנו של רבי מרדכי דוד מדומברובה) ממלא מקום אביו בדרוהוביטש. רבי שמואל כיהן כרב בגורליץ לאחר שאחיו רבי יקותיאל יהודה עזב לסיגט, על פי הוראת רבי חיים הלברשטאם. חתנו של רבי אלעזר ניסן היה רבי ישראל רפפורט רב בטרנוב.
בני רבי יקותיאל יהודה היו (מלבד ממשיכו רבי חנניה יום טוב ליפא): רבי אברהם אהרן (תקפ"ו - י"ב באלול תר"ע) חתנו של רבי יחיאל אב"ד קולבוסוף רב בקולבוסוף, רבי משה יוסף טייטלבוים (תר"ה - כ"ד בטבת תרנ"ז) חתן רבי דוד מקשאנוב, רב ואדמו"ר בזבורוב, סטרופקוב ואויהל ורבי אליהו בצלאל טייטלבוים (תר"י - כ"ט באב תרע"ח) חתנו של רבי פנחס יוסף הגר, רב בפאליען ריסקווע ובטעטש. חתניו של רבי יקותיאל יהודה היו אחיינו רבי ישראל יעקב מוואלווא, רבי ברוך הלברשטאם מגורליץ ורבי משה הורביץ מרוזבדוב.
ראו גם

קהילת יהודי סיגט
בועז בלט

| --- | --- |
ניצב בועז בלט
ניצב בועז בלט
 לידה:  ישראל
 מדינה:  ישראל 
 השכלה:  תואר ראשון במדעי המדינה תואר שני בחינוך תואר ראשון במשפטים תואר שני במדעי הרוח
 מספר צאצאים:  3 
 השתייכות:   משטרת ישראל
 תקופת הפעילות:  מ-1994
 דרגה:    ניצב
 תפקידים בשירות
 ראש מפלג חקירות פשיעה מאורגנת ביאחב"ל  ראש זרוע חקירות ביאחב"ל  מפקד היחידה המרכזית (ימ"ר) של מחוז מרכז  ראש היחידה הארצית למאבק בפשיעה הכלכלית   ממלא מקום ראש להב 433
 
בועז בלט הוא קצין בדרגת ניצב במשטרת ישראל, המכהן כראש אגף החקירות והמודיעין במשטרת ישראל.
ביוגרפיה

בלט החל שירותו כחוקר במרחב ירקון, קצין נוער במרחב ירקון, רמ"ח פשעים ורל"ח במרחב דן, ראש משרד חקירות ומודיעין במשטרת לב תל אביב, שירת כקצין אח"מ עמקים, קצין אח"מ במרחב שרון, ראש מפלג חקירות פשיעה מאורגנת ביאחב"ל, ב-2016 מונה לראש זרוע חקירות ביאחב"ל, ב-2019 מונה למפקד היחידה המרכזית של מחוז מרכז. פרשות חקירה משמעותיות אותן הוביל לאורך תפקידיו : פרשה 512 (ארגון הפשע של יצחק אברג'יל), פרשה 1131 (חיסולים בארגוני פשיעה), רצח עו"ד יורם חכם, הסוכן "ליאון" 216 (ארגוני פשיעה במחוז), "יהלום שחור" (הברחת יהלומים). בתקופתו כמפקד הימ"ר נבחרה היחידה כיחידה מצטיינת מבין כלל הימ"רים.
באפריל 2021 מונה לראש היחידה הארצית למאבק בפשיעה הכלכלית (יאל"כ). בתקופה זו העמיקה היחידה את פעילותה בגדיעת עורקים כלכלים המזינים ארגוני פשיעה ובכך פוגעים בקופת המדינה. היחידה תפסה מארגונים אלו כמיליארד ש״ח, סכום חסר תקדים בתפיסות כלכליות; פעלה לסיכול פעילות ארגון הפשיעה אבו לטיף כאשר כנגד ראש הארגון ונגד ראש מועצת ראמה, שאוקי אבו לטיף, הוגשו כתבי אישום. באוקטובר 2023, קיבל אחריות כמפקד מפקדה משימתית של להב 433 על ניהול את מרכז המשפחות על כל מכלוליו במלחמת חרבות ברזל.
ב-8 באפריל 2024 הודיע השר לביטחון לאומי איתמר בן גביר כי תת-ניצב בלט יכהן כממלא מקום ראש להב 433.
בספטמבר 2024 במסגרת סבב מינויים במשטרת ישראל השר לביטחון לאומי איתמר בן גביר קיבל את המלצתו של המפכ"ל דני לוי למנות את בלט לתפקיד ראש אגף החקירות והמודיעין והוא הועלה לדרגת ניצב.
חיים אישיים והשכלה

בלט נשוי ואב לשלושה, בעל תואר ראשון במדעי המדינה ובמשפטים ותואר שני במנהל חינוך ומדעי החברה.
הערות שוליים

↑  משטרת ישראל, היחידות המצטיינות של משטרת ישראל לשנת 2019, באתר gov.il, ‏03.08.2020
↑  "משטרת ישראל ולהב 433 הן המוצב הקדמי של שלטון החוק והמנהל התקין", אתר משטרת ישראל
↑  אורן דגן, ‏ראש מערך משפחות הנעדרים ל'דבר': "עד כה נפתחו כ-750 תיקי נעדרים. בקרוב יהיה איש קשר לכל משפחה", באתר דבר העובדים בארץ ישראל, 9 באוקטובר 2023
↑  עוז ישראל שוורץ, ‏מינוי נוסף: בן גביר הודיע על מ"מ ראש להב 433, באתר "סרוגים", 8 באפריל 2024
1 2  לירן תמרי, "אימת ארגוני הפשע": זה הניצב שיעמוד בראש אגף החקירות, באתר ynet, 16 בספטמבר 2024
ערך זה הוא קצרמרבנושא ישראל. אתם מוזמנים לתרום לוויקיפדיה ו.
אינדוקטרינציה

אִינְדּוֹקְטְרִינַצְיָה או הֶחְדר מִשְנָה היא תהליך של הנחלת דעות, עמדות, רעיונות, אמונות או השקפת עולם, בדרך כלל דעות דתיות או פוליטיות.
אינדוקטרינציה שונה מחינוך בכך שהמשתמשים בה אינם מצפים מהתלמידים לשאול שאלות או לבחון בצורה ביקורתית את מה שלמדו. אינדוקטרינציה שונה משטיפת מוח בכך שאינה נערכת בכפייה פיזית. המילה משמשת פעמים רבות ככינוי גנאי בידי מתנגדי הדוקטרינה, במיוחד בהקשר של דעות פוליטיות או תפיסות דתיות.
המונח אינדוקטרינציה קשור קשר הדוק לחיברות ("סוציאליזציה"); אך בעוד שהמונח אינדוקטרינציה נושא לעיתים קונוטציות שליליות, למונח חיברות, המתייחס ללמידה תרבותית או חינוכית, אין קונוטציות כאלו.
שימושים למונח

למונח "אינדוקטרינציה" יש מספר שימושים:
אינדוקטרינציה דתית – הנחלת רעיונות דתיים או מיסטיים לאנשים במטרה לצרף אותם כמאמינים של דת או של כת.
אינדוקטרינציה צבאית – הכנה פסיכולוגית של חיילים לתפקידם במסגרת האימונים שלהם.
בתחום אבטחת מערכות מידע – אינדוקטרינציה היא התדריך הראשוני וההנחיות הניתנים לאדם לפני שחושפים אותו למידע מסווג.
ראו גם

מיון עובדים
מניפולציה (התנהגות)
שטיפת מוח
תירבות (חברה)
דוקטרינה
פרדיגמה
תעמולה
דוגמה
הערות שוליים

↑  הֶחְדֵּר מִשְׁנָה במילון מדע המדינה (תשפ"ב), 2022, באתר האקדמיה ללשון העברית
| --- | --- |
בקרת זהויות :  GND: 4123421-2 
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
אשר כהן (פסיכולוג)

ערך זה עוסק בפרופסור לפסיכולוגיה מהאוניברסיטה העברית. אם התכוונתם לפרופסור למדעי המדינה מאוניברסיטת בר-אילן, ראו .
אשר כהן הוא נשיאה ה־14 של האוניברסיטה העברית. כהן הוא פרופסור מן המניין בחוג לפסיכולוגיה באוניברסיטה העברית בירושלים. מחקרו עוסק בפסיכולוגיה קוגניטיבית בכלל, ובקשב בפרט.
ביוגרפיה

כהן גדל בשכונת שמואל הנביא בירושלים במשפחה חרדית כאחד משבעה ילדים, מצד אביו הוא צאצא למשפחת ליפקין שגרה בחברון ובירושלים, אמו היא ילידת מאה שערים. את שירותו הצבאי עשה בחיל הקשר. הוא בוגר תואר ראשון בכלכלה באוניברסיטה העברית (1979) ותואר שני בפסיכולוגיה באותה אוניברסיטה (1983). הדוקטורט שלו הוא בפסיכולוגיה מאוניברסיטת אורגון (1987). לאחר שנתיים כפוסט-דוקטורט באוניברסיטת אורגון הוא מונה למרצה בכיר לפסיכולוגיה באוניברסיטת אינדיאנה ושימש בתפקיד זה בשנים 1989–1993. בשנת 1992 מונה למרצה בכיר במחלקה לפסיכולוגיה באוניברסיטה העברית. בשנת 1999 מונה לפרופסור חבר ובשנת 2005 לפרופסור מן המניין. כהן כיהן כראש החוג לפסיכולוגיה בשנים 2008–2012 ושימש כיושב ראש ארגון הסגל האקדמי הבכיר של האוניברסיטה. בשנת 2012 מונה לתפקיד רקטור האוניברסיטה. ב-1 בספטמבר 2017 החל לכהן כנשיאה ה-14 של האוניברסיטה העברית.
ב-15 ביולי 2020 נבחר כהן לשמש כיו"ר ועד ראשי האוניברסיטאות. בעקבות התפטרות פרופ' רון רובין מהתפקיד.
מחקר

מחקרו עוסק במספר תחומים בפסיכולוגיה קוגניטיבית ובהם: קשב, ביצוע מטלות, תפיסה-פעולה ולמידה אימפליציטית ובקשרים שבין מערכת התפיסה האנושית למנגנוני התגובה של האדם, במצבים בהם נדרשת תגובה מוטורית מהירה במיוחד. פרופ' כהן פיתח מודל תאורטי המנבא בהצלחה באילו מצבים ביצוע שתי מטלות במקביל כרוך בירידת יכולת ובאילו לא.
חיים אישיים

כהן נשוי לגבריאלה, נגנית אבוב גרמנייה ומורה בקונסרבטוריון הישראלי למוזיקה שהכיר בארץ.
הערות שוליים

↑  ספי קרופסקי, נשיא חדש לאוניברסיטה העברית: פרופ' אשר כהן, באתר כלכליסט, 17 במאי 2017
↑  פרופ' אשר כהן נבחר לנשיא הבא של האוניברסיטה העברית בירושלים, באתר האוניברסיטה העברית בירושלים, ‏12 ביוני 2017
↑  נשיא האוניברסיטה העברית יכהן כיו"ר ועד ראשי האוניברסיטאות החדש, באתר ynet, 15 ביולי 2020
↑  אודות נשיא באוניברסיטה, באתר president.huji.ac.il
| --- | --- |
בקרת זהויות :  NLI: 987007409238905171  ORCID: 0000-0001-6298-6299  VIAF: 30154327901926850464   WorldCat (עם VIAF): 30154327901926850464 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ג'ון אלווי

| --- | --- |

 לידה:  28 ביוני 1960 (בן 64) פורט אנג'לס, ארצות הברית 
 לאום:  ארצות הברית
 עמדה:  קוורטרבק
 גובה:  1.91 מטר
 משקל:  98 קילוגרם
 מספר:  7
 מכללה:  אוניברסיטת סטנפורד
 דראפט:  דראפט ה-NFL‏ 1983, בולטימור קולטס, סבב 1, מספר 1
 היכל התהילה:  חבר היכל התהילה של הפוטבול המקצועני משנת 2004
 קבוצות כשחקן
 1983–1998:  דנוור ברונקוס (1983–1998)
 הישגים כשחקן
 תשע בחירות למשחק הפרובול (1986, 1987, 1989, 1991, 1993, 1994, 1996, 1997, 1998)   ה-MVP של סופרבול XXXIII   MVP של ה-NFL לעונת 1987   מספר חולצה 7 מופרש בדנוור ברונקוס
 
ג'ון אלברט אלווי הבן, (באנגלית: John Albert Elway, Jr.; נולד ב-28 ביוני 1960) הוא שחקן פוטבול אמריקני לשעבר בליגת ה-NFL. משנת 2011 מכהן כסגן נשיא והמנהל המקצועי של קבוצת דנוור ברונקוס.
קריירה

אלווי, יליד בפורט אנג'לס, וושינגטון, החל את קריירת הפוטבול שלו באוניברסיטת סטנפורד שם שיחק כקוורטרבק עד שסיים את לימודיו לתואר בכלכלה ב-1983. בשנתו האחרונה הגיע למקום השני בהצבעה לזכייה בגביע הייזמן.
בדראפט של שנת 1983 נבחר אלווי בבחירה הראשונה של הדראפט על ידי בולטימור קולטס, אלווי הודיע כי יסרב לשחק עבור הקולטס והם נאלצו להעבירו בטרייד לדנוור ברונקוס. ב-1986 הוביל אלווי את הברונקוס למשחק הסופרבול. על אף שכיכב במשחק בו מסר שתי מסירות לטאצ'דאון ורץ עם הכדור לטאצ'דאון נוסף, הפסידו הברונקוס במשחק לניו יורק ג'איינטס. ב-1987, נבחר ל-MVP של ה-NFL והוביל בשנית את הברונקוס לסופרבול XXII. למרות יתרון מוקדם ברבע הראשון הפסידו הברונקוס במשחק לוושינגטון רדסקינס. ב-1990 הוביל את הקבוצה לסופרבול XXIV בו הפסידו לסן פרנסיסקו 49'. לאחר שלושה הפסדים במשחקי הסופרבול, העפילו הברונקוס לסופרבול XXXII בו ניצחו את גרין ביי פאקרס. בעת קבלת גביע וינס לומברדי, הכריז בעלי הברונקוס, פאט בוולן "זה בשביל ג'ון". שנה אחר כך העפילו שוב לסופרבול. במשחק ניצחו את אטלנטה פלקונס וזכו בפעם השנייה ברציפות בסופרבול. אלווי נבחר ל-MVP של משחק הסופרבול. משחק זה היה המשחק הרשמי האחרון של אלווי, שפרש בסוף עונה זו.
בשנת 2000 נבחר להיכל התהילה של פוטבול המכללות וב-2004 נכנס להיכל התהילה של הפוטבול המקצועני. מאז פרישתו הפך להיות אחד מבעלי קבוצת הפוטבול באולמות סגורים קולורדו קראש מליגת ה-AFL. ב-2011 מונה לסגן נשיא והמנהל המקצועי של קבוצת דנוור ברונקוס. במסגרת זו בחר להחתים את הקוורטרבק פייטון מאנינג שחזר מפציעה ממושכת. הקבוצה זכתה בעונת 2016 בסופרבול 50.
בדצמבר 2024 פורסם כי אלוויי עומד במרכז סרט תיעודי שיעלה בנטפליקס ויעסוק בחייו של אלוויי על המגרש ומחוצה לו, כולל גיוסו לשחק בייסבול עבור ניו יורק יאנקיז, השתתפותו באחד המשחקים הגדולים בהיסטוריית הפוטבול במכללות, וזכיותיו בסופרבול.
הערות שוליים

↑  Peter White, John Elway Documentary Huddles Up At Netflix, Deadline, ‏2024-12-19 (באנגלית אמריקאית)
| --- | --- |
בקרת זהויות :  ISNI: 0000 0000 8425 0939  LCCN: n87844766  MusicBrainz: 669942a8-65bd-41c9-879f-c8e985873900  NTA: 326721339  SNAC: w6np3qw3  VIAF: 8908493   WorldCat (עם VIAF): 8908493 
ערך זה הוא קצרמרבנושא פוטבול. אתם מוזמנים לתרום לוויקיפדיה ו.
אינטראקציית שחלוף

בפיזיקה, אינטראקציית שחלוף (Exchange Interaction) היא אפקט מכני קוונטי הפועל בין חלקיקים זהים ומחליף ביניהם. לעיתים, היא מוגדרת כ"אנרגיית שחלוף", או פשוט כ"שחלוף", כדי להימנע מהרעיון השגוי שאפקט זה נובע מכוח או פוטנציאל קלאסי.
עבור חלקיקים שלא ניתן להבחין ביניהם (זהים) מתקיימת סימטריה לשחלוף (Exchange symmetry) של פונקציית הגל. כלומר, כאשר שני חלקיקים כאלה מוחלפים, פונקציית הגל נותרת ללא שינוי (פונקציית גל סימטרית) או משנה סימן (פונקציית גל אנטי-סימטרית). גם בוזונים וגם פרמיונים יכולים לקיים אינטראקציית שחלוף בינם לבין עצמם. עבור פרמיונים, האינטראקציה נקראת גם דחיית פאולי וקשורה לעקרון האיסור של פאולי. לבוזונים, האינטראקציה לובשת צורה של משיכה אפקטיבית שגורמת לחלקיקים זהים להימצא קרוב אחד אל האחר, כמו בעיבוי בוז-איינשטיין.
אינטראקציית שחלוף משנה את ערך התצפית של המרחק בין חלקיקים זהים כאשר פונקציות הגל של החלקיקים חופפות. השחלוף מגדיל (עבור פרמיונים) או מקטין (עבור בוזונים) את ערך התצפית של המרחק בין חלקיקים זהים, ביחס לחלקיקים שניתנים להבחנה ביניהם. בין יתר ההשלכות, אחראית אינטרקאציית השחלוף לפרומגנטיות ולנפח של החומר. אין לה אנלוגיה במכניקה הקלאסית.
האפקטים השונים של אינטראקציית שחלוף התגלו באופן עצמאי על ידי כל אחד מהפיזיקאים ורנר הייזנברג ופול דיראק ב-1926.
תיאור ה"כוח"

לפעמים אינטראקציית שחלוף נקראת כוח שחלוף. עם זאת, אינטראקציית שחלוף היא אפקט מכני קוונטי גרידא ואינה מתארת כוח אמיתי. כמו כן, אין להחליף בינה לבין כוחות שחלוף הנוצרים על ידי שחלוף בין נושאי כוח (בוזוני כיול), דוגמת הכוח האלקטרומגנטי הנוצר בין שני אלקטרונים על ידי חילופי פוטון, או הכוח החזק בין שני קוורקים הנוצרים על ידי חילופי גלואון.
אופרטור השחלוף

לצורך תיאור קוונטי של אינטראקציית השחלוף, ניתן לבנות אופרטור המתאר החלפה של שני חלקיקים. אופרטור השחלוף (Exchange operator) יכול לייצג החלפה אמיתית של שני חלקיקים בתהליך אדיאבטי המשמר את המיקומים של כל שאר החלקיקים, אך בדרך כלל נתייחס לאופרטור כשאלה מה יקרה אם נחליף, גם ללא החלפה בפועל.
סימטריית השחלוף מכריחה את האופרטור להיות אוניטרי. בנוסף על כך:
ולכן  {\hat {P}} הוא לא רק אוניטרי אלא גם בעל שורש שווה ל-1, מה שמשאיר רק שתי אפשרויות:
בהתאם לשתי אפשרויות אלה, חלקיקים קוונטיים מכניים מסווגים כבוזונים או כפרמיונים. משפט ספין-סטטיסטיקה של תורת השדות הקוונטית אומר שכל החלקיקים בעלי ספין חצי שלם מתנהגים כמו פרמיונים וכל החלקיקים בעלי ספין שלם מתנהגים כמו בוזונים. בוזונים רבים יכולים לאכלס את אותו מצב קוונטי. לעומת זאת, לפי עקרון האיסור של פאולי, שני פרמיונים אינם יכולים לאכלס את אותו מצב. מאחר שלאלקטרונים יש ספין 1/2, הם פרמיונים. משמעות הדבר היא כי פונקציית הגל הכוללת של מערכת חייבת להיות אנטי סימטרית כאשר שני אלקטרונים משוחלפים, כלומר החלפה פנימית ביחס לקואורדינטות המרחב והספין.
אינטראקציות שחלוף בין מומנטים מגנטיים מקומיים > שחלוף של קואורדינטות מרחביות

במערכת דמוית מולקולת מימן (כלומר אחד עם שני אלקטרונים), אפשר לבנות מודל מצב קוונטי עבור כל אלקטרון בהנחה שהאלקטרונים מתנהגים באופן עצמאי, ושפונקציות הגל המרחביות של 2 האלקטרונים  \Phi _{a}(r_{1}) ו- \Phi _{b}(r_{2}) בהתאמה הן אורתוגונליות אחת לשנייה ותואמות את המצב האנרגטי או את רמת האנרגיה של האלקטרון אליו הן משויכות. לאור הנחות אלו, אפשר לבנות את פונקציית הגל הכוללת של המערכת על ידי שימוש בקומבינציה אנטי סימטרית של מכפלת פונקציות הגל המרחביות של 2 האלקטרונים:
לחלופין, ניתן להשתמש בקומבינציה סימטרית של מכפלת פונקציות הגל המרחביות של 2 האלקטרונים כדי לבנות את פונקציית הגל הכוללת של המערכת:
כאשר מתייחסים לאינטראקציית השחלוף במערכת דמוית מולקולת המימן כהפרעה, ההמילטוניאן הכללי ע"פ תורת ההפרעות מוגדר כך:
כאשר:
מכאן, ניתן למצוא את 2 הערכים העצמיים עבור אנרגיית המערכת:
כאשר,  E_{+} היא הפתרון עבור פונקציית הגל המרחבית הסימטרית ואילו  E_{-} היא הפתרון עבור פונקציית הגל המרחבית האנטי-סימטרית. דרך אחרת היא חישוב באמצעות חשבון וריאציות, הנותן תוצאות דומות.  {\mathcal {H}} ניתן ללכסון על ידי פונקציות מיקום-מרחב הניתנות על ידי משוואות  (1) ו- (2). במשוואה  (3),  C הוא אינטגרל קולון,  B הוא אינטגרל החפיפה ו- J_{ex} הוא אינטגרל השחלוף. אינטגרלים אלה מוגדרים באופן הבא:
הביטויים בסוגריים במשוואות  (4) ו- (6) מתאימות לדחיית פרוטון-פרוטון ( R_{ab}), דחיית אלקטרון-אלקטרון ( r_{12}), ומשיכת אלקטרון-פרוטון ( r_{a1/a2/b1/b2}). כמו כן, מניחים כי כל הגדלים הנזכרים הם ממשיים.
על אף שעבור מולקולת מימן אינטגרל השחלוף  (6) הוא שלילי, הייזנברג הציע שהוא משנה סימן ביחס קריטי מסוים בין המרחק הפנים-אטומי לבין הקצה הממוצע של רדיוס המסלול האטומי.
אינטראקציות שחלוף בין מומנטים מגנטיים מקומיים > הכללת ספין

הקומבינציות האנטי סימטרית והסימטרית במשוואות  (1) ו- (2) בהתאמה, אינן כוללת את משתני הספין ( \alpha =\uparrow  (ספין חיובי (ספין "מעלה")) ו- \beta =\downarrow  ספין שלילי (ספין "מטה")). ישנן גם קומבינציות סימטרית ואנטי סימטרית של משתני הספין עבור כל 2 אלקטרונים:
על מנת לקבל את פונקציית הגל הכוללת האנטי סימטרית, קומבינציות הספין האלו צריכות להיות משולבות עם משוואות  (1) ו- (2).פונקציות הגל הכוללות המתקבלות, המכונות אורביטלי - ספין, נכתבות כדטרמיננטות סלייטר (למעשה, כמכפלת פונקציות הגל המרחביות והספיניות). כאשר פונקציית הגל האורביטלית היא סימטרית  (2),פונקציית הגל הספינית חייבת להיות אנטי סימטרית (משוואה  (7) בסימן  -), ולהפך. בהתאם לכך,  E_{+} תואמת את הפתרון המרחבי הסימטרי / סינגלט-ספין ו- E_{-} תואמת לפתרון המרחבי האנטי סימטרי/ טריפלט-ספין.
ג'ון הסברוק ואן ואלק הציג את הניתוח הבא:
האנרגיה הפוטנציאלית של אינטראקציה בין שני אלקטרונים באורביטלים מאונכים יכולה להיות מיוצגת על ידי מטריצה,  E_{ex}.ממשוואה  (3) מתקבלים הערכים האופייניים של מטריצה זו:  C\pm J_{ex}. בנוסף לזאת, הערכים האופייניים לריבוע גודל וקטור הספין התוצאתי,  ({\vec {s}}_{a}+{\vec {s}}_{b})^{2}, הם  S(S+1).
הערכים האופייניים של כל אחת מהמטריצות  {\vec {s}}_{a}^{\;2} ו- {\vec {s}}_{b}^{\;2} הם  {\tfrac {1}{2}}({\tfrac {1}{2}}+1)={\tfrac {3}{4}} ו- ({\vec {s}}_{a}+{\vec {s}}_{b})^{2}={\vec {s}}_{a}^{\;2}+{\vec {s}}_{b}^{\;2}+2{\vec {s}}_{a}\cdot {\vec {s}}_{b}.
הערכים האופייניים של המכפלה הסקלרית  {\vec {s}}_{a}\cdot {\vec {s}}_{b} הם  {\tfrac {1}{2}}(0-{\tfrac {6}{4}})=-{\tfrac {3}{4}} ו- {\tfrac {1}{2}}(2-{\tfrac {6}{4}})={\tfrac {1}{4}}, התואמים את מצבי הסינגלט ( S=0) והטריפלט ( S=1).
ממשוואה  (3) ומהיחסים הנזכרים לעיל נובע כי ל- E_{ex} יש ערך אופייני של  C+J_{ex} כאשר למכפלה  {\vec {s}}_{a}\cdot {\vec {s}}_{b} יש ערך אופייני של  -{\tfrac {3}{4}} (כלומר, כאשר  S=0, המצב המרחבי הסימטרי/סינגלט-ספין).
לחלופין, ל- E_{ex} יש ערך אופייני של  C-J_{ex} כאשר למכפלה  {\vec {s}}_{a}\cdot {\vec {s}}_{b} יש ערך אופייני של  {\tfrac {1}{4}} (כלומר, כאשר  S=1, המצב המרחבי האנטי-סימטרי/טריפלט-ספין).
מכאן, נובע כי:
ולכן:
דיראק ציין כי התכונות הקריטיות של אינטראקציית שחלוף ניתנות להשגה באופן יסודי על ידי הזנחת 2 האיברים הראשונים בצד ימין של משוואה  (9), ובכך להחשיב את שני האלקטרונים כצימוד של הספינים שלהם על ידי פוטנציאל מהצורה הבאה:
מכך ניתן להסיק כי ההמילטוניאן של אינטראקציית שחלוף בין 2 אלקטרונים באורביטלים מרחביים \Phi _{a} ו- \Phi _{b} מובע במונחי מומנטי הספין שלהם  {\vec {s}}_{a} ו- {\vec {s}}_{b}. המילטוניאן זה נקרא מודל הייזנברג או המילטוניאן דיראק-הייזנברג:
כאשר,  J_{ab} אינו בהכרח זהה או שווה לערך  J_{ex} שבמשוואה  (6).  J_{ab} אשר נקרא קבוע השחלוף, מחושב על פי משוואות  (4),  (5) ו- (6):
למרות האמור לעיל, כאשר 2 האורביטלים בהם נמצאים 2 האלקטרונים מאונכים זה לזה ( B=0), לדוגמה באורביטלים שונים באותו אטום, אז מתקיים  \ J_{ab}=J_{ex}.
אינטראקציות שחלוף בין מומנטים מגנטיים מקומיים > אפקטי שחלוף

ממשוואה  (11) נובע שכאשר קבוע השחלוף,  J_{ab}, הוא בעל ערך חיובי, המערכת תעדיף להיות במצב האנרגטי שבו ל-2 האלקטרונים יש ספינים מקבילים (בכיוון) שכן זהו המצב האנרגטי בעל הערך הנמוך ביותר דהיינו רמת היסוד. זהו הגורם העיקרי לתופעת הפרומגנטיות בחומרים שבהם האלקטרונים/הספינים נחשבים כקשורים לאטום (לא חופשיים) כמו במודל הייטלר-לונדון, אך למודל זה של פרומגנטיזם יש מגבלות בחומרים מוצקים. כאשר קבוע השחלוף,  J_{ab}, הוא בעל ערך שלילי, המערכת תעדיף להיות במצב האנרגטי שבו ל-2 האלקטרונים יש ספינים הפוכים (בכיוון) שכן זהו המצב האנרגטי בעל הערך הנמוך ביותר (רמת היסוד), מה שפוטנציאלית גורם לאנטי פרומגנטיזם. סימנו של קבוע השחלוף,  J_{ab}, נקבע במקור על ידי היחס בין הגדלים  J_{ex} והמכפלה  CB^{2}. ניתן להגיע למסקנה זו מהביטוי לפער בין האנרגיות של מצבי הסינגלט והטריפלט:
אמנם השלכות או תוצאות אלה של אינטראקציית שחלוף הן מגנטיות בטבען, אך הסיבה להן היא לא מגנטית בטבעה; הסיבה העיקרית לקיומו של השחלוף נובעת מדחייה חשמלית ועקרון האיסור של פאולי ואכן, באופן כללי, הגודל של האינטראקציה המגנטית הישירה בין 2 אלקטרונים (בשל המומנטים הדיפולים המגנטיים שלהם) הוא זניח וקטן בהשוואה לגודל האינטראקציה החשמלית ביניהם.
רוב אינטראקציות שחלוף הן קצרות טווח ומוגבלות לאלקטרונים באורביטלים שונים באותו אטום (שחלוף פנים אטומי) או לאלקטרונים באורביטלים של האטומים השכנים הקרובים ביותר. אינטראקציות אלה נקראות אינטראקציות שחלוף ישיר. לעומת זאת, אינטראקציות שחלוף ארוכות טווח יכולות להתרחש דרך אלקטרונים באטומים מתווכים מסוג שונה. אינטראקציות אלה נקראות אינטראקציות שחלוף על (superexchange).
אינטראקציות שחלוף ישיר במוצקים

בגביש, הכללה של המילטוניאן הייזנברג באופן בו הסכום נעשה עבור שחלוף של כל זוג אלקטרונים/ספינים  (i,j) של מערכת רב אלקטרונית נותנת את הביטוי הבא:
כאשר, גורם ה- {\frac {1}{2}} במשוואה נובע מכך שהאינטראקציה בין אותם שני ספינים נספרת פעמיים בביצוע הסכומים. כמו כן קבוע השחלוף במשוואה  J, שווה לקבוע השחלוף  J_{ab} ולא לאינטגרל השחלוף,  J_{ex}. אינטגרל השחלוף קשור לגודל אחר הנקרא קבוע קשיחות השחלוף,  A, שמשמש כמאפיין של חומרים פרומגנטיים. גודל נקבע על פי מבנה הסריג:
עבור סריג קובייתי פשוט (SC) עם קבוע סריג  a :
עבור סריג ממורכז גוף (BCC):
עבור סריג ממורכז פאה (FCC):
הצורה של משוואה  (14) מתאימה באופן זהה למודל איזינג (הסטטיסטי המכני) של פרומגנטיות אלא שבמודל אייזינג, במקום מכפלת וקטורי הספין  {\vec {S}}_{i}\cdot {\vec {S}}_{j} קיימת מכפלת סקלרים  {S_{i}}{S_{j}}. מודל אייזינג נהגה לראשונה על ידי היינריך לנץ ב-1920 ונפתר למקרה החד־ממדי על ידי תלמידו לדוקטורט ארנסט איזינג ב-1925. האנרגיה של מודל איזינג מוגדרת להיות: